Sagunt a Escena comença demà amb un espectacle circense
03 d’agost 2021

![Imagen sin texto alternativo.](/media/52kmp0kn/99-c_elsbojos20.jpg)  

  

Sagunt a Escena comença demà, 4 d'agost, amb l'espectacle de circ _Els bojos 20!_, de la companyia valenciana La Troupe Malabó, i es repetirà l'endemà. Els autors i directors de l'obra són Marisa Ibáñez i Jordi Puntí. És un espectacle, en valencià, que naix d'un encàrrec de l’Institut Valencià de Cultura al sector valencià de la dansa amb la mediació de l'Associació de Professionals del Circ de la Comunitat Valenciana (APCCV).

  

El Teatre Romà acollirà les dos representacions, que començaran a les 22 hores. El preu de les entrades va des dels 10 als 18 euros i podran adquirir-se a través del següent [enllaç​](https://www.entradas.com/artist/els-bojos-20/). Sagunt a Escena està organitzat per l’Institut Valencià de Cultura de la Generalitat Valenciana, amb la col·laboració de l'Ajuntament de Sagunt i la Diputació de València.

  

L'obra tracta sobre la comparació de la vida dels persones l'any 1920 i en el 2020. Després de la crisi de la I Guerra Mundial i la gran pandèmia de la Grip Espanyola, 1920 va ser una època de bogeria i diversió, avanços socials, econòmics, culturals i tecnològics. Actualment, en el 2020, una gran crisi marcada per la pandèmia del Coronavirus, en tots els àmbits, deixant la societat en un gran pessimisme i desesperació. Com serà del 2021 d'ara en avant? _Els bojos 20!_ animarà el seu públic «**a abandonar la confusió i la desesperança per a viure anys d'il·lusió i frenesí. Per uns feliços anys 20!**». 

  

Per part de l'organització, es prendran totes les mesures sanitàries de prevenció enfront de la Covid-19. Així mateix, el públic assistent ha de complir igualment amb les mesures de prevenció.

  

  

  

​

*   [](http://www.facebook.com/sharer.php?u=https://aytosagunto.es/va/actualitat/sagunt-a-escena-comenca-dema-amb-un-espectacle-circense/ "Facebook")
*   [](http://twitter.com/share?url=https://aytosagunto.es/va/actualitat/sagunt-a-escena-comenca-dema-amb-un-espectacle-circense/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-a-escena-comenca-dema-amb-un-espectacle-circense/ "Linked In")
*   [](mailto:?body=https://aytosagunto.es/va/actualitat/sagunt-a-escena-comenca-dema-amb-un-espectacle-circense/)